**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Իրավական ակտի ընդունման անհրաժեշտությունը.**

Նախագծի ընդունումը պայմա­նավորված է՝

1. Ներդրումների և արտահանման խթանման ծրագրի 11002. ՀՀ արտահանմանն ուղղված արդյունաբերական քաղաքականության ռազմավարությամբ նախատեսված միջոցառումների շրջանակներում իրականացվող ցուցահանդեսների և ֆորումների պատշաճ ապահովմամբ,

2 ՀՀ էկոնոմիկայի նախարարության բնականոն գործունեության ապահովման անհրաժեշտությամբ:

1. **Ընթացիկ իրավիճակը և խնդիրները.**
2. Նախագծով լրամշակվում է **«Ներդրումների և արտահանման խթանման»** միջոցառման ոչ ֆինանսական արդյունքային ցուցանիշները և իրականացվում է հատկացված գումարի եռամսյակային համամասնություններում իրականացնել համապատասխան փոփոխություններ:Մասնավորապես փոփոխվում է 11002 «ՀՀ արտահանմանն ուղղված արդյունաբերական քաղաքականության ռազմավարությամբ նախատեսված» միջոցառման շրջանակներում իրականացվող

* «*Միջազգային ցուցահանդեսներին մասնակցության ապահովում, ցուցահանդեսների*» միջոցառման արդյունքային ցուցանիշը՝ բյուջեով հաստատված ցուցանիշից նվազեցնելով 16-ով։ Դա պայմանավորված է այն հանգամանքով, որ ՀՀ-ից ապրանքների արտահանման և նոր շուկաների ընդլայնման նպատակով միջազգային ցուցահանդեսներին մասնակցության քանակը ի սկզբանե նախատեսված է եղել 23 հատ, բայց, քանի որ Ԡ ցուցահանդեսի մասնակցության համար նախատեսվող գումարը, ըստ ճշգրտված հաշվարկների կազմում է 39․285․7 հազար դրամ, ապա տրված գումարի շրջանակներում հնարավոր է միայն 7 ցուցահանդեսի մասնակցության աջակցություն տրամադրում /նախագծով քանակը նվազեցվում է 16-ով/։
* *«Գործարար համաժողովների (ֆորումների), ինչպես նաև այլ համանման միջոցառումների մասնակցություն և (կամ) կազմակերպում*» ոչ ֆինանսական արդյունքային ցուցանիշով միջոցառումների քանակը նախատեսված 11 հատի փոխարեն նախատեսված 15․000․0 հազ. դրամի շրջանակներում հնարավոր է կազմակերպել միայն 5-ը /նախագծով քանակը նվազեցվում է 6-ով/։
* Միաժամանակ, անհրաժեշտություն է առաջացել նաև իրականացնել *«Արտերկրում հայկական արտադրանքի վերաբերյալ գովազդի և հասարակական կարծիքի ձևավորման (PR) միջոցառումների կազմակերպման և իրականացման*» միջոցառում, որի համար 2023 թվականի պետական բյուջեում քանակ չի նախատեսվել /նախագծով քանակը ավելացվում է 1-ով/։

1. ՀՀ էկոնոմիկայի նախարարության բնականոն գործունեության ապահովման նպատակով սույն նախագծով նախատեսվում է իրականացնել վերաբաշխում և **1058 ծրագրի 31002** **«ՀՀ էկոնոմիկայի նախարարության շենքային պայմանների բարելավում» միջոցառմամբ** 2023 թվականի բյուջեով տարեկան կտրվածքով նախատեսված 300,000,0 հազ. դրամ գումարից 29,907.1 հազ. դրամը նախատեսել կիսամյակում՝ վարչական շենքի սանհանգույցների հիմնանորոգման աշխատանքների կատարման համար: Ի սկզբանե դեռ 2022թ տարեվերջին «Խաչ Արմ» ՍՊԸ-ի հետ կնքված Պայմանագրի շինարարական աշխատանքները պետք է իրականացվեին 2 փուլով՝ 1-ին փուլի վերջնաժամկետը սահմանվել էր 2022թ. դեկտեմբերի 25-ը, 2-րդ փուլինը՝ 2023թ. փետրվարի 16-ը: Պայմանավորված քանդման աշխատանքների ժամը 16:00-ից հետո իրականացնելու հանգամանքով սահմանված ժամկետներում աշխատանքները չեն իրականացվել և հետաձգվել են: Աշխատանքները վաղ առավոտից չսկսելու պատճառը հանդիսացել է քանդման աշխատանքների աղմուկը, ինչը խանգարում էր տեսակոնֆերանսներին, բարձրաստիճան հյուրերի և պատվիրակությունների ընդունելություններին և նախարարության բնականոն աշխատանքին: Միաժամանակ, աշխատանքները հետաձգման պատճառ է հանդիսացել նաև խողովակների ոչ ամբողջական ապամոնտաժումը՝ աշխատակիցների սանհանգույցներից օգտվելու հարմարավետությունն ապահովելու համար: Այս ամենով պայմանավորված «Խաչ Արմ» ՍՊԸ-ի հետ կնքված պայմանագրի գործողության ժամկետը համաձայնագրով երկարաձգվել է: Սակայն «Խաչ Արմ» ՍՊԸ-ի կողմից պայմանագրով և համաձայնագրով նախատեսված պարտավորությունները ժամանակին չեն իրականացվել, ինչի արդյունքում ՀՀ էկոնոմիկայի նախարարության և «Խաչ Արմ» ՍՊԸ-ի միջև կնքված վարչական շենքի սանհանգույցների վերանորոգման աշխատանքների կատարման N ՀՀ ԷՆ-ՀԳԱՇՁԲ-22/66-635-22 ծածկագրով պայմանագիրը դադարեցվել է և 24.03.2023թ համարվել է միակողմանի լուծված:

Այժմ ՀՀ էկոնոմիկայի նախարարության բնականոն գործունեության ապահովման նպատակով՝ հրատապ անհրաժեշտ է իրականացնել նոր շինարարական կազմակերպության հետ աշխատանքների իրականացման գործընթաց, ինչի ֆինանսավորման նպատակով նախատեսվում է իրականացնել համապատասխան վերաբաշխումը:

1. **Տվյալ բնագավառում իրականացվող քաղաքականությունը.**

Նախագիծը չի նա­խա­տեսում տվյալ բնագավառում իրականացվող գործող քաղաքականության փոփոխութ­յուն:

1. **Կարգավորման նպատակը, բնույթը և ակնկալվող արդյունքը.**

Նախագծի ընդունմամբ կկարգավորվի ՀՀ էկոնոմիկայի նախարարության բնականոն գործունեությունը և կհստակեցվի **«Ներդրումների և արտահանման խթանման»** միջոցառման ոչ ֆինանսական արդյունքային ցուցանիշները:

1. **Պետական բյուջեում ծախսերի և եկամուտների փոփոխությունը.**

Նախագծի ընդունումը 2023 թվականի պետական բյուջեում ծախսերի և եկամուտների փոփոխություն չի առաջացնում։

1. **Կապը ռազմավարական փաստաթղթերի հետ.**

Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ: